Diari Oficial de la Generalitat Valenciana


Sumari del DOGV 4289, del 10-07-2002 (2002/7372)

RESOLUCIÓ de 2 de juliol de 2002, de la Sotssecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni Marc de col·laboració entre el Ministeri de Medi Ambient i la Comunitat Valenciana, sobre actuacions del Pla Forestal Espanyol.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4289

Data del DOGV
:   10-07-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/7372


Data del document
:   02-07-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * política forestal

RESOLUCIÓ de 2 de juliol de 2002, de la Sotssecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni Marc de col·laboració entre el Ministeri de Medi Ambient i la Comunitat Valenciana, sobre actuacions del Pla Forestal Espanyol. [2002/X7372]
  
Subscrit, després de la tramitació prèvia reglamentària, entre el Ministeri de Medi Ambient i la Comunitat Valenciana, el 8 de març de 2002, un Conveni Marc de col·laboració sobre actuacions del Pla Forestal Espanyol, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0434/2002, i que figura com a annex d'esta resolució.
  
València, 2 de juliol de 2002.- La sotssecretària del Secretariat del Govern i Relacions amb les Corts: Amparo Koninckx Frasquet.
  
En València 8 de març de 2002
  
Reunits:
  
D'una part, el Sr. Eduardo Zaplana Hernández-Soro, Molt Honorable President de la Generalitat Valenciana, nomenat per Reial Decret 1.282/1999, de 19 de juliol.
  
D'altra part, el Sr. Jaume Matas Palou, Ministre de Medi Ambient, nomenat per Reial Decret 561/2000 de 27 d'abril, en virtut de les facultats conferides per l'article 6 i la disposició addicional tretzena de la Llei 30/1992, de 26 novembre, de Règim Jurídic de les Administracions Públiques i del Procediment Administratiu Comú, en la seua redacció donada per Llei 4/1999, de 13 de gener.
  
Exposen:
  
Primer
  
El Pla Forestal Espanyol (PFE) té el propòsit d'establir els objectius generals i les directrius bàsiques que definisquen el marc mínim de la política forestal espanyola, garantint el compliment dels compromisos internacionals assumits per Espanya. Conscients què les competències en matèria d'execució forestal estan plenament transferides a la Comunitat Valenciana en el seu propi territori, el Pla Forestal Espanyol aposta per la col·laboració de l'administració General de l'Estat amb esta per a recolzar i donar suport a les actuacions que la Comunitat Valenciana ja està realitzant, així com coordinar tals actuacions amb les accions que la pròpia Administració General de l'Estat, a través del Ministeri de Medi Ambient empren per a la posada en pràctica de forma coherent d'una política forestal espanyola.
  
El Pla Forestal s'inspira en els següents principis:
  
· Desenvolupament sostenible, mitjançant l'ordenació de les forests i l'impuls de la selvicultura, segons directrius que recullen els criteris i indicadors paneuropeus per a la gestió sostenible dels ecosistemes forestals.
  
· Multifuncionalitat de les forests. La recuperació de la coberta vegetal i l'ampliació de la superfície poblada d'arbres compleix de forma conjunta diversos fins. Entre altres, millorar el balanç nacional de matèries primes forestals, generant ocupació i desenvolupament industrial, protegeix el sòl i regula el cicle hidrològic, contribueix a pal·liar les causes del canvi climàtic, afavoreix les activitats recreatives, educatives i culturals de la societat i millora els paisatges.
  
· Contribució a la cohesió territorial a través del desenvolupament rural, fixant població i ocupació.
  
· Contribució a la cohesió ecològica, integrant la conservació de la diversitat biològica en la gestió forestal i preservant, a més a més, el patrimoni genètic forestal.
  
· Participació pública i social en la formulació de les polítiques, estratègies i programes, proposant la corresponsabilitat de la societat en la conservació i gestió de les forests.
  
Segon
  
El Pla Forestal s'ha estructurat en Eixos d'Actuació, cadascun dels quals se configura con a un conjunt d'accions amb un objectiu prioritari comú. No obstant, estes accions no poden ni han de ser considerades aïlladament, donat que és freqüent que unes influïsquen en el desenvolupament de les altres, de manera que el conjunt forma un tot indivisible. Els eixos i les seues corresponents accions són les que a continuació es relacionen:
  
A. Accions sobre el territori
  
A.1. Restauració de la Coberta Vegetal i Ampliació de la Superfície poblada d'Arbres: La Restauració Hidrológicoforestal i altres repoblacions.
  
A.2. Gestió Forestal Sostenible: Ordenació de Forests i Selvicultura de millora les masses forestals.
  
A.3. Defensa i Protecció de la Forest i del Patrimoni Públic Forestal: amb accions dirigides a la lluita contra Incendis Forestals; la Sanitat Forestal; la Conservació i Millora de Recursos Genètics; el manteniment i reforç del catàleg de Forests d'Utilitat Pública i a la recuperació i salvaguarda de la Xarxa Nacional de Vies Ramaderes.
  
A.4. Conservació de la Diversitat Biològica i Ús Sostenible dels Recursos Forestals: la Conservació de la Diversitat Biològica als Espais Forestals; els Espais Forestals Protegits i la Xarxa Natura 2000 i la Xarxa de Parcs Nacionals.
  
B. Accions socioeconòmiques i culturals
  
B.1. Promoció de les Indústries dels productes forestals.
  
B.2. Cultura Forestal. El Valor Social de la Forest: Comunicació i Participació; Associacionisme Forestal; Usos Recreatius de la Forest i Conservació del Paisatge; tot allò Forestal en l'Educació Ambiental; Formació Complementària als Sistemes Reglats; la Caça i la Pesca.
  
B.3. Informació i Investigació Forestal: Estadística Forestal, Investigació Forestal.
  
C. Accions institucionals
  
C.1. Instruments de Coordinació i Política Forestal Exterior
  
Els eixos han restat agrupats en tres blocs homogenis segons el tipus d'actuacions que comprenen, el primer d'ells agrupant accions territorials i el segon accions horitzontals, socioeconòmiques i culturals, dirigides cap a la societat i el seu sistema econòmic. Per últim, el tercer bloc inclou les accions institucionals destinades als estaments administratius amb responsabilitats sobre el conjunt de les forests espanyoles. Esta estructura atorga al Pla Forestal Espanyol un denominador comú amb els plans forestals autonòmics ja existents.
  
Tercer
  
L'Estatut d'Autonomia de la Comunitat Valenciana aprovat per la Llei Orgànica 5/1982, d'1 de juliol, estableix al seu article 32.10º que la Generalitat Valenciana té competència exclusiva en matèria de forests.
  
La Comunitat Valenciana realitza inversions forestals que poden emmarcar-se en el Pla Forestal Espanyol. Part d'aqueixes inversions són reflectides en el Programa Operatiu Regional i compten amb cofinançament del Fons Europeu d'Orientació i Garantia Agrícola (FEOGA).
  
Quart
  
L'Administració General de l'Estat té competència exclusiva sobre les bases i la coordinació de la planificació general de l'activitat econòmica, d'acord amb el que estableix l'article 149.1.13 de la Constitució espanyola.
  
El Ministeri de Medi Ambient realitza inversions a les forests espanyoles que es poden enquadrar en el Pla Forestal Espanyol, bé de forma directa o bé mitjançant convenis amb les Comunitats. Part d'aquella inversió correspon a l'aportació de l'Estat en el Programa Operatiu Regional de la Comunitat Valenciana, en accions cofinançades pel FEOGA o el Fons Europeu de Desenvolupament Regional (FEDER). També existeix en casos limitats la possibilitat de finançament a través del Fons de Cohesió.
  
Cinqué
  
En conseqüència i amb la finalitat d'impulsar i coordinar les actuacions necessàries per al desenvolupament i l'aplicació del Pla Forestal d'Espanya, subscriuen el present Conveni Marc de col·laboració amb subjecció a les següents
  
Clàusules:
  
Primera. Objecte del Conveni
  
El present Conveni té per objecte articular la col·laboració entre el Ministeri de Medi Ambient i la Comunitat Valenciana en relació amb l'aplicació i desenvolupament del Pla Forestal Espanyol.
  
Segona. Finançament
  
1. El Ministeri de Medi Ambient haurà de realitzar les seues aportacions al PFE:
  
a) Per la Direcció General de Conservació de la Naturalesa (DGCN) a través de dues vies:
  
I) A través del capítol 6 del seu pressupost realitzarà inversions específiques en el territori de la Comunitat Valenciana en matèria de restauració hidrológico-forestal, així com inversions generals en tot el territori espanyol amb incidència també en tal Comunitat. Les inversions de restauració hidrológico-forestal i la resta d'inversions que siguen elegibles podran comportar una part del cofinançament provinents del FEOGA que correspon al Ministeri de Medi Ambient en el programa operatiu (mesures 3.9 i 3.10) de la Comunitat Valenciana.
  
II) A través de la resta del finançament provinent del FEOGA que correspon al Ministeri de Medi Ambient en el Programa Operatiu (mesures 3.9 i 3.10) de la Comunitat Valenciana, que es completarà amb recursos transferits del capítol 7 del seu pressupost que constitueixen el corresponent cofinançament nacional.
  
b) Per la Direcció General d'Obres Hidràuliques i Qualitat de les Aigües, les Confederacions Hidrogràfiques i, si és procedent, les Societats Estatals d'Aigües, aportant el finançament del FEDER del tram pluriregional del Ministeri de Medi Ambient corresponent al Programa Operatiu (mesura 3.6) de la Comunitat Valenciana, així com també, si és procedent, projectes finançats pel Fons de Cohesió.
  
c) Quan procedisca per l'Organisme Autònom Parcs Nacionals a través de les seus inversions directes amb incidència en el territori de la Comunitat Valenciana.
  
2. La Comunitat Valenciana realitzarà les seues aportacions al PFE:
  
a) Pressupostant el finançament provinent del FEOGA a la qual es refereix l'apartat 1 a)ii).
  
b) Realitzant inversions en quantia corresponent al tram autonòmic en el seu Programa Operatiu (mesures 3.9 i 3.10) i al consegüent cofinançament del FEOGA.
  
c) Aportant el corresponent cofinançament nacional de les inversions incloses en l'apartat 1 b).
  
3. El Ministeri de Medi Ambient i la Comunitat Valenciana assumiran, en la mateixa proporció indicada en els apartat anteriors, les variacions econòmiques que puguen produir-se, a l'alça o a la baixa, per modificacions, revisions de preus, obres complementàries i altres incidències que siguen aprovades en el desenvolupament de les obres corresponents a cada actuació.
  
Tercera. Procediment regulador per a les inversions específiques en restauració hidrològica forestal de la DGCN
  
Les actuacions de restauració hidrológica forestal a les quals es refereix l'apartat 1 a)I) de la clàusula segona es regiran pel següent procediment:
  
Abans de l'1 de març de cada any, la Conselleria de Medi Ambient de la Generalitat Valenciana i la Direcció General de Conservació de la Naturalesa, al si del Comité de Seguiment al qual es refereix la clàusula huitena, acordaran els projectes proposats per a actuacions de restauració hidrològica forestal corresponents a aquell any.
  
Quarta. Procediment regulador per a les aportacions del capítol 7 de la DGCN i corresponents de la Comunitat en el Programa Operatiu
  
Les actuacions cofinançades pel FEOGA a les quals es refereixen els apartats 1 a)II) 2 a) i 2 b) de la clàusula segona es regiran pel següent procediment:
  
1. Abans de l'1 de març de cada any, la Conselleria de Medi Ambient de la Generalitat Valenciana i la Direcció General de Conservació de la Naturalesa, acordaran al si del Comité de Seguiment al qual es refereix la clàusula huitena, les actuacions a incloure aquell any en el PFE.
  
2. Es lliuraran les transferències corresponents de cadascun dels conceptes pressupostaris del capítol 7 del Programa 533 A «Protecció i Millora del Medi Natural», de conformitat amb les previsions de l'article 153 de la Llei General Pressupostària, en la redacció donada a este per la Llei 54/1999, de 29 de desembre, de Pressupostos Generals de l'Estat per a l'any 2000, que va modificar el text refós aprovat pel Reial Decret Legislatiu 1.091/1988, de 25 de desembre.
  
3. Els romanents de fons resultants al finalitzar cada exercici, que es troben en poder de la Comunitat Valenciana, seguiran mantenint el destí específic per als quals van ser transferits i s'utilitzaran en el següent exercici com a situació de Tresoreria en l'origen, per a noves actuacions del PFE.
  
Cinquena. Convenis específics per a l'aportació procedent del FEDER
  
Per a dur a terme cada una de les actuacions del PFE finançades pel FEDER i, si és procedent, el Fons de Cohesió, el Ministeri de Medi Ambient i la Comunitat Valenciana establiran en el si del Comité de Seguiment al que es refereix la clàusula huitena, convenis específics que s'ajustaran a les determinacions contingudes en l'article 6 de la Llei 30/1992 i estaran sotmesos a les estipulacions acordades en el present conveni marc.
  
Correspondrà a la Comunitat Valenciana garantir la plena disposició dels terrenys afectats per les actuacions.
  
Sisena. Aportació de la Comunitat Valenciana per a les actuacions amb cofinançament del FEDER
  
L'aportació de la Comunitat Valenciana referida en l'apartat 2c) de la clàusula segona es materialitzarà mitjançant transferència a la corresponent Confederació Hidrogràfica /Societat Estatal d'Aigües en les quanties i terminis que es determinen en els convenis específics per a cada actuació concreta.
  
Setena. Òrgan executor
  
1. Les actuacions realitzades amb càrrec al capítol 6 del pressupost de la DGCN corresponents a l'apartat 1a)i) de la clàusula segona seran, com a norma general, licitades, adjudicades, gestionades, dirigides i recepcionades pel dit òrgan. En les actuacions de restauració hidrològico forestal de la Comunitat Valenciana assumirà, de comú acord amb el Ministeri de Medi Ambient al si del Comité de Seguiment al qual es refereix la clàusula huitena, les funcions de redacció dels projectes i direcció d'obra, reservant-se la DGCN en tot cas la inspecció i la recepció.
  
2. Les actuacions corresponents al finançament recollit als apartats 1 a)II) 2a) i 2b) de la clàusula segona seran licitades, adjudicades, gestionades, dirigides i recepcionades per la Comunitat Autònoma.
  
3. Les actuacions corresponents al finançament recollit als apartats 1 b) i 2c) de la clàusula segona seran licitades, adjudicades, gestionades, dirigides i recepcionades pel Ministeri de Medi Ambient, a través de la Direcció General d'Obres Hidràuliques i Qualitat de les Aigües, les Confederacions Hidrogràfiques i, en el seu cas, les Societats Estatals d'Aigües. En els convenis específics als quals es refereix la clàusula cinquena s'estudiarà la fórmula de codirecció de les actuacions amb la Comunitat Valenciana, quan estes es realitzen sobre territori gestionat directament per la Comunitat.
  
4. Les actuacions realitzades amb càrrec al capítol 6 del pressupost del Organisme Autònom Parcs Nacionals corresponents a l'apartat 1c) de la clàusula segona seran licitades, adjudicades, gestionades, dirigides i recepcionades pel dit Organisme.
  
Huitena. Comité bilateral de Seguiment
  
1. Per al seguiment de les actuacions incloses en l'àmbit d'aplicació d'este Conveni Marc de col·laboració (llevat de les corresponents a les inversions de l'apartat 1 c) de la clàusula segona) se constituirà un Comité bilateral de Seguiment.
  
2. Les funcions del Comité seran les següents:
  
· Avaluar les propostes anuals d'inversió i aprovar les actuacions a realitzar conforme al que indica en la clàusula tercera i clàusula quarta, apartat 1.
  
· Promoure els convenis específics als quals es refereix la clàusula cinquena i seguir el seu desenvolupament.
  
· Rebre i valorar, una vegada finalitzat cada exercici, la memòria d'actuacions corresponent al mateix. En ella s'inclouran també, per part del Ministeri de Medi Ambient i la Comunitat Autònoma, totes les actuacions i inversions forestals realitzades i no subjectes a cofinançament europeu.
  
3. La composició del Comité de Seguiment serà:
  
· Per part del Ministeri de Medi Ambient, hauran d'estar representades la Direcció General de Conservació de la Naturalesa, la Direcció General d'Obres Hidràuliques i Qualitat de les Aigües, i les Confederacions Hidrogràfiques amb presència territorial a la Comunitat Valenciana.
  
· La representació de la Comunitat Valenciana recaurà en la Conselleria competent en medi ambient.
  
4. El Comité estarà presidit per un representant del Ministeri de Medi Ambient i es reunirà almenys dues vegades a l'any.
  
Novena. Vigència
  
El present Conveni tindrà vigència des de la seua firma fins a l'any 2008 en què finalitza l'execució de les inversions del període de fons de la UE 2000-2006. Es podrà prorrogar per acord exprés de les parts, sempre que estes mostren la seua conformitat amb la mateixa en els sis mesos anteriors a la seua finalització i la col·laboració continue tenint com a objecte el desenvolupament i aplicació del Pla Forestal Espanyol.
  
Deu. Revisió i extinció
  
1. La modificació de les bases generals sobre les quals s'articula el present Conveni possibilitarà, a iniciativa d'una de les parts i previ acord del Comité de Seguiment al qual es refereix la clàusula huitena, la seua revisió.
  
2. El present Conveni es podrà extingir per acord de les parts o per l'entrada en vigor de disposicions legals o reglamentàries que determinen la seua extinció. En aquestos casos, s'establirà, en funció de la causa concreta d'extinció i a la vista de la situació particular de les actuacions en curs, la seua forma d'acabament.
  
Onze. Publicitat de les actuacions
  
En la publicitat que es realitze sobre les accions finançades a l'empara del present Conveni, serà obligatòria l'aparició de l'emblema del Ministeri de Medi Ambient o la referència a este en condicions anàlogues a la resta d'institucions finançadores.
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El ministre de Medi Ambient,
  
JAUME MATAS PALOU